**Rondelul morii**

*Alexandru Macedonski*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soptiri si cantece vrajite

O-mpaciuire torc sub plute,

Ca flaute si alaute

La scocul morii parasite.

Amaraciunile traite

In stinse zari raman pierdute.

Soptiri si cantece vrajite

O-mpaciuire torc sub plute.

Mucegairile-nverzite

Imbraca jgheaburile mute

Cu florile lor ne-ntrecute,

Iar peste apele-adormite,

Soptiri si cantece vrajite.